 **Obec Štitáre, Pri prameni 14, 951 01 Štitáre**

**V Š E O B E C N E Z Á V A Z N É N A R I A D E N I E O B C E ŠTITÁRE**

 **z 12.11.2012**

*o ochrane ovzdušia a o poplatkoch za znečisťovanie ovzdušia na území obce ŠTITÁRE*

Č**íslo 7/2012**

*Prerokované OZ v Štitároch 28.11.2012,*

*uznesenie číslo 133R/12*

*počet prítomných poslancov na zasadnutí 5.*

*Návrh VZN*

*vyvesený na úradnej tabuli: 13.11.2012*

*Návrh VZN*

*Zvesený z úradnej tabule: 28.11.2012*

*Počet pripomienok a námietok uplatnených k návrhu nariadenia:0*

*VZN vyvesené na úradnej tabuli : 28.11.2012*

*VZN zvesené z úradnej tabule: 13.12.2012*

*Obecné zastupiteľstvo v Štitároch na základe prenesenej pôsobnosti podľa § 6 ods. 2 zákona č. 102/2010, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, podľa § 22 a § 27 zákona č. 137/2010 o ovzduší a podľa § 2 ods. 2 a § 6 ods. 4 a 5 zákona č. 401/1998 o poplatkoch za znečisťovanie ovzdušia prijalo dňa 28.11. 2011*

*Všeobecne záväzné nariadenie obce ŠTITÁRE č. 7/2011*

*o ochrane ovzdušia a o poplatkoch za znečisťovanie ovzdušia na území obce ŠTITÁRE*

*i. ČASŤ*

*ÚVODNÉ USTANOVENIA*

*§ 1*

*Predmet nariadenia*

*(1) Toto všeobecne záväzné nariadenie (ďalej len VZN):*

* *vymedzuje základné pojmy, práva a povinnosti právnických a fyzických osôb pri ochrane ovzdušia na území obce ŠTITÁRE (ďalej len obec),*
* *určuje pôsobnosť obce ako orgánu štátnej správy ochrany ovzdušia,*
* *stanovuje poplatky za znečisťovanie ovzdušia prevádzkovaním malých zdrojov znečisťovania ovzdušia, pričom poplatková povinnosť a oznamovacia povinnosť sa vzťahuje len na právnické a fyzické osoby oprávnené na podnikanie,*
* *určuje zodpovednosť za porušenie povinnosti na úseku ochrany ovzdušia.*

*Ii. ČASŤ*

*ZÁKLADNÉ USTANOVENIA*

*§ 2*

*Základné pojmy*

*(1) Malými zdrojmi znečisťovania ovzdušia (ďalej len malý zdroj) sú:*

*a) technologické celky obsahujúce stacionárne zariadenia na spaľovanie palív so súhrnným tepelným príkonom do 300 kW,*

*b) ostatné technologické celky nepatriace do kategórie veľkých zdrojov znečisťovania ovzdušia (nad 50 MW) a stredných zdrojov znečisťovania ovzdušia (0,3 MW- 50MW),*

*c) plochy, na ktorých sa vykonávajú práce, ktoré môžu spôsobovať znečisťovanie ovzdušia,*

*d) skládky palív, surovín, produktov a odpadov, ak nie sú súčasťou veľkých alebo stredných zdrojov znečisťovania ovzdušia*

*e) stavby, zariadenia a činnosti výrazne znečisťujúce ovzdušie, ak nie sú súčasťou veľkých alebo stredných zdrojov znečisťovania ovzdušia*

*(2) Znečisťujúcou látkou je akákoľvek látka vnášaná ľudskou činnosťou priamo alebo nepriamo do ovzdušia, ktorá má alebo môže mať škodlivé účinky na zdravie ľudí alebo životné prostredie.*

*(3) Prevádzkovateľom malého zdroja znečisťovania sa rozumie právnická alebo fyzická osoba , ktorá má právo alebo možnosť prevádzkovať tento zdroj.*

*(4) Pri pochybnostiach o vymedzení malého zdroja znečisťovania ovzdušia, o začlenení a jeho kategorizácii rozhodne OU ŽP Nitra.*

*§ 3*

*Povinnosti prevádzkovateľov malých zdrojov*

*(1) Prevádzkovatelia malých zdrojov sú povinní:*

*a) uvádzať do prevádzky a prevádzkovať stacionárne zdroje v súlade s dokumentáciou a s podmienkami určenými obcou:*

* *požiadať obec o vydanie rozhodnutia o povolení stavieb malých zdrojov vrátane ich zmien a rozhodnutí na ich užívanie, tento súhlas je záväzným stanoviskom (§ 17 ods. 1 písm. a)*
* *Zákona o ovzduší č. 137/2010)*
* *požiadať obec o vydanie súhlasu na zmeny používaných palív a surovín, na zmeny technologických zariadení malých zdrojov, na zmeny ich využívania a na ich prevádzku po vykonaných zmenách (§ 17 ods. 1 písm. c) Zákona o ovzduší č. 137/2010)*
* *požiadať obec o vydanie súhlasu na inštaláciu technologických celkov patriacich do kategórie malých zdrojov, na ich zmeny a na ich prevádzku, ak ich povoľovanie nepodlieha stavebnému konaniu, (§ 17 ods. 1 písm. f) Zákona o ovzduší č. 137/2010)*

*b) umožniť prístup zamestnancom inšpekcie a obce alebo týmito orgánmi povereným osobám ku malým zdrojom na účel zistenia množstva znečisťujúcich látok a kontroly malého zdroja a jeho prevádzky a predkladať im potrebné podklady,*

*c) vykonať opatrenia na nápravu uložené obcou alebo inšpekciou,*

*d) viesť prevádzkovú evidenciu o malých zdrojoch a poskytovať obvodnému úradu životného prostredia ustanovené údaje a na požiadanie poskytovať tieto aj ďalšie údaje potrebné na zistenie stavu ovzdušia orgánom ochrany ovzdušia alebo týmito orgánmi povereným právnickým osobám,*

*e) neprekročiť ustanovenú tmavosť dymu.*

*f) v zariadeniach na spaľovanie palín sa nesmú spaľovať iné palivá, než určené výrobcom zariadení, príp. uvedené v schválenom súbore technicko-prevádzkových parametroch a technicko- organizačných opatrení na zabezpečenie prevádzky zdrojov alebo uvedené v súhlase obce.*

*(2) Povinnosti podľa odseku 1 písm. b) a d) sa vzťahujú len na právnické osoby a na fyzické osoby – podnikateľov.*

*§ 4*

*Pôsobnosť obce na úseku ochrany ovzdušia*

*(1) Obec pri prenesenom výkone štátnej správy v oblasti ochrany ovzdušia*

*a) sa podieľa na vypracovaní a realizácii programu a integrovaného programu,*

*b) kontroluje dodržiavanie povinností prevádzkovateľov malých zdrojov,*

*c) vydáva súhlas pre malé zdroje podľa § 17 ods. 1 písm. a), c) a f),*

*d)uloží prevádzkovateľovi malého zdroja opatrenia na nápravu, ak neplní povinnosti ustanovené Zákonom o ovzduší č. 137/2010 a všeobecne záväznými právnymi predpismi v oblasti ochrany ovzdušia,*

*e) ukladá prevádzkovateľom malých zdrojov pokuty,*

*f) môže nariadiť obmedzenie alebo zastavenie prevádzky malého zdroja,*

*g) môže ustanoviť všeobecne záväzným nariadením zóny s obmedzením prevádzky mobilných zdrojov,*

*h) určuje rozsah a požiadavky vedenia prevádzkovej evidencie malých zdrojov,*

*i) nariadi zastavenie prevádzky malého zdroja, ak sa prevádzkuje bez súhlasu podľa § 17 ods.1 písm. f).*

*(2) Obec v súhlasoch podľa odseku 1 písm. c) môže určiť podmienky prevádzkovania malých zdrojov.*

*IIi. ČASŤ*

*POVINNOSTI NIEKTORÝCH PREVÁDZKOVATEĽOV MALÝCH ZDROJOV,*

*URČOVANIE VÝŠKY POPLATKU*

*§ 5*

*Vyčlenenie malých zdrojov, na ktoré sa nevzťahuje poplatková a oznamovacia povinnosť*

*(1) Poplatková ani oznamovacia povinnosť sa nevzťahuje na:*

* 1. *malé zdroje, ktoré sú umiestnené v bytoch a rodinných domoch, v stavbách určených na individuálnu rekreáciu, pokiaľ sa tieto zdroje nevyužívajú na podnikanie,*
	2. *malé zdroje, ktoré prevádzkuje obec,*
	3. *malé zdroje, ktoré prevádzkujú školské a zdravotnícke zariadenia,*
	4. *malé zdroje, ktoré prevádzkujú sociálne, charitatívne, záujmové a cirkevné organizácie*

*§ 6*

*Poplatková povinnosť*

*(1) Povinnosť platiť poplatky za malé zdroje sa vzťahuje na právnické osoby a na fyzické osoby, ktoré sú podnikateľmi a prevádzkujú malý zdroj na území obce.*

*(2) Poplatok prevádzkovateľa malého zdroja sa pre každý zdroj určuje:*

* *na kalendárny rok sumou podľa § 8 tohto VZN určenou rozhodnutím obce,*
* *na základe oznámených údajov podľa § 7 tohto VZN za každý malý zdroj podľa spotreby palív a surovín, z ktorých znečisťujúce látky vznikajú.*

*§ 7*

 *Oznamovacia povinnosť*

*(1) Prevádzkovateľ malého zdroja je povinný oznámiť každoročne do 15. februára obci za každý malý zdroj spotrebu palív a surovín, z ktorých znečisťujúce látky vznikajú (náležitosti oznámenia prevádzkovateľa malého zdroja sú uvedené v prílohe č. 1 tohto VZN).*

*(2) Prevádzkovateľ malého zdroja je povinný písomne oznámiť obci aj zánik malého zdroja resp. zmenu prevádzkovateľa malého zdroja do 15 dní odo dňa zániku malého zdroja resp. zmeny a zároveň oznámiť údaje potrebné pre výpočet poplatku za obdobie príslušného roka, v ktorom malý zdroj prevádzkoval.*

*§ 8*

*Výška poplatku*

*(1) Obec preskúma údaje uvedené v oznámení a vydá rozhodnutie, v ktorom určí ročný poplatok prevádzkovateľa malého zdroja za predchádzajúci rok a ďalšie podmienky týkajúce sa poplatkovej povinnosti prevádzkovateľa malého zdroja.*

 *(2) Výška poplatku pre prevádzkovateľa malého zdroja sa pre rok 2013 stanovuje nasledovne:*

*a) pre stacionárne spaľovacie zariadenia podľa tabuľky*

|  |  |  |  |
| --- | --- | --- | --- |
| *PRÍKON ZDROJA* | *MNOŽSTVO PALIVA* | *DRUH PALIVA* | *ROČNÝ POPLATOK* |
| *do 75 kW* | *do 10 t* | *uhlie, drevo* |  *15,00 €*  |
| *od 75 kW do 2OO kW* | *od 10 do 25 t* | *uhlie, drevo* | *50,00 €*  |
| *od 75 kW do 3OO kW* | *nad 25 t* | *uhlie, drevo* | *100,00 €*  |
| *do 100 kW* | *do 10 000m³* | *zemný plyn* | *15,00 €*  |
| *od 100 kW do 200 kW* | *od 10 000 m³ do 25 000 m³* | *zemný plyn* |  *30,00 €*  |
| *od 100 kW do 300 kW* | *nad 25 000 m³* | *zemný plyn* |  *80,00 €*  |
|  |  |  |  |

*b) pre ostatné technologické celky nepatriace do kategórie veľkých zdrojov znečisťovania ovzdušia (nad 50 MW) a stredných zdrojov znečisťovania ovzdušia (0,3 MW- 50MW) - 15 €*

*c) pre skládky palív, surovín, produktov, odpadov; pre plochy, na ktorých sa vykonávajú práce, ktoré môžu spôsobovať znečisťovanie ovzdušia; pre iné stavby, zariadenia*

*a činnosti výrazne znečisťujúce ovzdušie - 15 €*

*d) Výšku poplatku každoročne aktualizuje a schvaľuje obecné zastupiteľstvo. V prípade, že nebude výška poplatku na nasledujúci rok schválená do konca kalendárneho roka, ostáva v platnosti výška poplatku z predchádzajúceho roka.*

*(3) Ostatné malé zdroje, pre ktoré nie je možné určiť poplatok podľa vyššie uvedeného, je výška poplatku určovaná individuálne uznesením obecného zastupiteľstva podľa druhu danej technológie a vplyvu na znečisťovanie ovzdušia, a to paušálnou sumou do 663,87 € pre každý zdroj za kalendárny rok.*

*(4) Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia na území obce.*

*(5) Poplatok za znečisťovanie ovzdušia je prevádzkovateľ malého zdroja povinný zaplatiť do 30 dní po nadobudnutí právoplatnosti rozhodnutia o určení ročného poplatku.*

*(6) Na konanie vo veciach poplatkov za znečisťovanie ovzdušia podľa Zákona č. 401/1998 Z. z. o poplatkoch za znečisťovanie ovzdušia v znení neskorších predpisov sa vzťahujú všeobecné predpisy o správnom konaní.*

 *(7) Poplatky platené prevádzkovateľom malého zdroja sú príjmom rozpočtu obce.*

*IV. ČASŤ*

*SPOLOČNÉ A ZÁVEREČNÉ USTANOVENIA*

*§ 9*

*Pokuty*

*(1) Pokutu od 33 € do 3 300 € uloží obec prevádzkovateľovi malého zdroja, ak:*

*a) v zariadeniach na spaľovanie palív spaľuje iné palivá než určené súhlasom orgánu ochrany ovzdušia alebo integrovaným povolením, alebo uvedené v dokumentácii zariadenia, ak súhlasom alebo integrovaným povolením nie sú určené požiadavky na palivo,*

*b)uvedie do prevádzky a prevádzkuje malý zdroj v rozpore s dokumentáciou a s podmienkami určenými obcou,*

*c) nevykoná opatrenia na nápravu uložené obcou alebo inšpekciou,*

*d) prekročí tmavosť dymu,*

*e) prevádzkuje stacionárny zdroj bez súhlasu obce na inštaláciu technologických celkov patriacich do kategórie malých zdrojov, na ich zmeny a na ich prevádzku, ak ich povoľovanie nepodlieha stavebnému konaniu.*

*(2) Pokutu od 20 € do 330 € uloží obec prevádzkovateľovi malého zdroja ak:*

*a) neumožní prístup zamestnancom inšpekcie a obce alebo týmito orgánmi povereným osobám, ku malým zdrojom za účelom zistenia množstva znečisťujúcich látok a kontroly zdroja a jeho prevádzky a nepredloží im potrebné doklady,*

*b) nevedie prevádzkovú evidenciu o malých zdrojoch a na požiadanie neposkytne údaje potrebné na zistenie stavu ovzdušia orgánom ochrany ovzdušia alebo týmito orgánmi povereným právnickým osobám.*

 *(3) Pokutu do výšky 663,87 € uloží obec prevádzkovateľovi zdroja za nesplnenie si povinnosti ak:*

*a) si nesplní povinnosť oznámiť obci každoročne do 15. februára údaje za každý malý zdroj potrebné k vyrubeniu poplatku za znečisťovanie ovzdušia,*

*b) nezaplatí poplatok podľa vydaného rozhodnutia, v ktorom je stanovený ročný poplatok za znečisťovanie ovzdušia v predchádzajúcom roku.*

*(4) Pokuty podľa ods. 2 a 3 sa vzťahujú len na právnické osoby a na fyzické osoby – podnikateľov.*

*(5) Pokutu podľa odseku 1 ,2 a 3 môže obec uložiť do jedného roka odo dňa, keď sa obec o porušení povinnosti dozvedela, najneskôr do troch rokov od porušenia tejto povinnosti.*

*(6) Ak v lehote do uplynutia jedného roka odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinností, za ktoré bola pokuta uložená podľa odsekov 1 a 2 a prevádzkovateľ nesplnil v lehote opatrenia na nápravu uložené obcou podľa tohto VZN, obec uloží pokutu až do dvojnásobku hornej hranice pokút a môže nariadiť obmedzenie alebo zastavenie prevádzky malého zdroja.*

*(7) Výnosy pokút sú príjmom obce.*

*§ 9*

*Záverečné ustanovenia*

*(1) Kontrolu plnenia VZN priebežne vykonávajú poslanci obecného zastupiteľstva, komisie obecného zastupiteľstva, hlavný kontrolór, poverení pracovníci OcÚ, iné osoby poverené starostkou obce, orgány štátnej správy v rozsahu jej kompetencií.*

*(2) V sporných otázkach a v podrobnostiach o uplatnení tohto VZN rozhoduje starostka obce.*

*(3) Poplatok za znečisťovanie ovzdušia na území obce sa nebude vyrubovať za rok 2012. Poplatok za znečisťovanie ovzdušia sa začne na území obce vyrubovať počnúc rokom 2013.*

*(4) Obecné zastupiteľstvo Štitáre sa uznieslo na VZN č. 7/2012 o ochrane ovzdušia a o poplatkoch za znečisťovanie ovzdušia na území obce Štitáre dňa 28.novembra 2013 .*

*(5) Toto VZN nadobúda účinnosť dňa 01.01.2013, uznesením č.133/4R/12.*

 *Ing.Zuzana Vinkovičová*

 *starostka obce*

 ***Príloha č. 1***

***O Z N Á M E N I E***

*ÚDAJOV POTREBNÝCH PRE URČENIE VÝŠKY POPLATKU*

*ZA ZNEČISTENIE OVZDUŚIA NA ROK* ***2013***

*Prevádzkovateľ malého zdroja znečistenia ovzdušia oznamuje podľa § 6 ods.4 zákona č. 401/1998 Z. z. o poplatkoch za znečisťovanie ovzdušia v znení neskorších predpisov obci Štitáre tieto údaje potrebné pre určenie výšky poplatku:*

***VŠEOBECNÉ ÚDAJE***

*Prevádzkovateľ zdroja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_*

*Adresa prevádzkovateľa zdroja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Identifikácia (IČO, PO, FO- oprávnená na podnikanie): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Telefón/ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Malý zdroj, názov technológie, výroby: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***ÚDAJE O MALÝCH ZDROJOCH***

***A. Prevádzkovateľ stacionárneho spaľovacieho zariadenia s tepelným príkonom nižším ako 0,3 MW ďalej uvádza:***

*Typ zariadenia (zdroja, kotla):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Príkon / kW:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Druh paliva:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Spotreba paliva za rok (m³, resp. t):\_\_\_\_\_\_\_\_\_\_\_\_\_ Počet zariadení:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***B. Prevádzkovateľ zariadenia technologických procesov nespadajúcich do kategórie veľkých (nad 50 MW) a stredných zdrojov (0,3 MW- 50 MW)*** *(napr. lakovne, autoopravovne, píly a spracovanie dreva, údenie mäsa a rýb, mlyny, pekárne, spracovanie obilia, iná výroba, z ktorej vznikajú znečisťujúce látky a pod.)* ***ďalej uvádza:***

*Výroba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Druh paliva:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Kapacita výroby za rok (t, resp. ks):\_\_\_\_\_\_\_\_\_\_\_\_\_ Znečisťujúca látka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***C. Prevádzkovateľ skládky palív, surovín, produktov, odpadov, plochy na ktorých sa vykonávajú práce, ktoré môžu spôsobovať znečistenie ovzdušia a iné stavby, zariadenia a činnosti výrazne znečisťujúce ovzdušie:*** *(napr. manipulácia s uhlím, sypkými materiálmi, obilím, ČOV, výkrm hovädzieho dobytka a ošípaných, výkrm hydiny, silážovanie, senážovanie, poľné a spevnené hnojiská, sklady, skládky - nádrže močovky, iné zariadenia a pod.)* ***uvádza:***

*Druh vykonávanej činnosti\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Druh manipulovanej, skladovanej látky\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Množstvo manipulovanej, skladovanej látky (t/rok):\_\_\_\_\_\_\_Veľkosť manipulačnej plochy (m³):\_\_\_\_\_\_\_*

*Oznámenie vyhotovil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Za správnosť zodpovedá:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Predložené dňa:\_\_\_\_\_\_\_\_\_\_\_\_\_\_\_*